
Упућене препоруке Полицијској испостави Прибој 

Извештај тима Националног превентивног механизма, кога су чинили представници Заштитника грађана и удружења Београдски центар за људска права, о посети Полицијској испостави Прибој обављеној 13. септембра 2012. године садржи препоруке мера за отклањање уочених недостатака у раду, а који се односе на забрану тортуре и других облика сурових, нељудских или понижавајућих казни и поступака и унапређење положаја лица лишених слободе. Полицијској испостави Прибој упућено су 3 препорука мера за отклањање уочених недостатака.

                           Препоруке:

1. У ПИ Прибој задржаним лицима није на одговарајући начин омогућено  коришћење воде за пиће.
ПРЕПОРУКА:
Унутар просторија за задржавање у ПИ Прибој инсталираће се славине за текућу воду (водећи рачуна да славина не представља ризик за повређивање или оштећења), или ће се задржаним лицима омогућавати довољне количине воде за пиће у оригиналној пластичној амбалажи.

2. У ПИ Прибој се задржаним лицима, која се по устаљеној пракси не задржавају дуже од 12 сати, не даје ни један оброк.

ПРЕПОРУКА:

ПИ Прибој ће задржаним лицима омогућити један оброк хране најкасније у року од 6 сати од момента лишења слободе, а у случају да задржавање траје дуже од 12 сати, задржаном лицу ће се обезбедити три оброка хране дневно (доручак, ручак и вечера).
3. У просторији за задржавање лица у ПИ Прибој није установљен ефикасан систем који ће задржаном лицу омогућити да позове дежурног полицијског службеника, односно није обезбеђена благовременост тог контакта. 
ПРЕПОРУКА

ПИ Прибој ће у просторији за полицијско задржавање инсталирати дугме електричног звона за позивање дежурног полицијског службеника.

